  Наталья Тетерина Матысь кык уйёс Удмуртиын та арня вискын тужгес но кезьытэсь луозы, ивортэ элькунысь Гидрометцентрлэн пресс-службаез. Чакланъёсъя, температура -16...-21 градусозь лэзиськоз, инбам сайкыт дыръя интыосын -25 градус луыны быгатоз. Удмуртиысь Гидрометцентрлэн пресс-службаезТуннэ но ӵуказе лымыяны кулэ ӧвӧл, лымшор но шундыӝужан вискысь ляб тӧл пельтоз. 19-тӥ толшоре нуназе улосвылъя -14…-19 градус луоз. Кӧснуналэ каллен шунытскыны кутскоз, ку-ог интыосын ӧжытак лымыялоз. Арнянуналэ потон уе быдэс элькунын лымыялоз, тӧл кужмоялоз. 21-тӥ толшоре нуназе  -6…-11 градус луоз. Тегъёс: Ижкар Гидрометцентр Удмуртия куазь  